21.8.2013 Jurnalul Oficial al Uniunii Europene L 223[1 (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 793/2013 AL COMISIEI din 20 august 2013 de stabilire a unor măsuri privind Insulele Feroe pentru a asigura conservarea stocului de hering atlantico-scandinav (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 1026/2012 al Parla- mentului European şi al Consiliului din 25 octombrie 2012 privind anumite măsuri în scopul conservării stocurilor de peşte aplicabile ţărilor care permit pescuitul nedurabil (!), în special articolul 4, întrucât: Stocul de hering atlantico-scandinav (denumit şi heringul norvegian care depune icre primăvara) este cel mai mare stoc de hering din lume. El a permis obținerea de capturi de unu până la două milioane de tone. Cu toate acestea, exploatarea intensivă cauzată de pescuitul excesiv a dus la epuizarea stocului și la încetarea tuturor activităților de pescuit timp de peste două decenii, în perioada de la începutul anilor „70 până la mijlocul anilor ”90, cu consecințe foarte grave pentru flotele care exploatau stocul respectiv. De la refacerea stocului și reluarea pescuitului în 1996, stocul de hering atlantico-scandinav a făcut obiectul unor măsuri de gestionare, în urma consultărilor dintre cele cinci părți ale căror zone economice exclusive (ZEE) sunt traversate de această specie de peşște în cursul ciclului său de migrație: Federaţia Rusă, Norvegia, Insulele Feroe, Islanda şi Uniunea Europeană (denumite în continuare „state costiere”). (!) JO L 316, 14.11.2022, p. 34. (3) (6) Începând cu 2007, acordurile convenite în urma consul- tărilor dintre statele costiere au inclus norme definitive privind distribuirea capturii totale admisibile și angaja- mentul de a menţine stabilitatea relativă a cotelor pentru anii următori. Cotele convenite pentru stocul de hering atlantico-scandinav au fost 5,16 % pentru Insulele Feroe, 14,51 % pentru Islanda, 6,51 % pentru Uniune, 61% pentru Norvegia și 12,82% pentru Federaţia Rusă. În plus, statele costiere au încheiat o înţelegere pe termen lung conform căreia acordurile convenite nu pot fi examinate şi revizuite decât în comun, pe baza noilor avize ştiințifice și până la o anumită dată. Pentru a facilita stabilirea capturilor totale admisibile, statele costiere au convenit și au pus în aplicare, pe baza cunoştințelor ştiințifice disponibile, un plan de gestionare pe termen lung în conformitate cu abordarea preventivă, destinat să mențină exploatarea resurselor în limitele biologice de siguranță și conceput pentru a asigura un pescuit durabil. Acest plan de gestionare pe termen lung a avut rolul de a evita scăderea stocului sub nivelul biomasei de 2 500 000 t, depunându-se eforturi pentru a-l menține deasupra nivelului de 5 000 000 t, nivel considerat a genera producția maximă durabilă. Acest lucru urma să fie realizat prin restricționarea exploatării astfel încât să se respecte o mortalitate prin pescuit de 0,125. S-a convenit ca, în cazul în care nivelul biomasei scade sub nivelul de 5 000 000 t, să se reducă mortalitatea prin pescuit pentru a se asigura o refacere rapidă a stocului. În septembrie 2012, Consiliul Internaţional pentru Explorarea Apelor Maritime (ICES) a recomandat ca, în conformitate cu abordarea preventivă prevăzută în planul de gestionare, captura totală admisibilă (TAC) pentru cele cinci state costiere să nu depășească 619 000 tone în 2013, ceea ce reprezintă o reducere cu 26% în comparație cu TAC stabilită pentru 2012.